Cecilia Roth

**Cecilia Edith Rotenberg Gutkin** (Bonaero, 8a de aŭgusto 1956), plej ofte konata kiel **Cecilia ROTH**, estas argentina aktorino de teatro, kino kaj televido.

Ŝi internacie ekfamiĝis laborante kun la laŭdita reĝisoro Pedro Almodóvar en la 1980-aj jaroj, protagoniste en *Todo sobre mi madre* en 1999, filmo kiu ricevis Oskar-premion. Siaflanke ŝi ricevis dufoje Goja-premiojn kaj la Eŭropan Kinpremion al la Plej Bona Aktorino, estante la nura latinamerika aktorino kiu ricevis tiun premion.​

Inter ŝiaj kinaj filmoj menciindas *Martín (Hache)*, *Una noche con Sabrina Love*, *Kamchatka*, *Dolor y gloria* kaj *El Ángel*.

## Kariero 
Ŝi ekaktoris sialande ĝis en 1976 setliĝis en Hispanio fuĝe el la militista diktaturo.

Ŝi plue laboris en Argentino, krom atingi plenan sukceson en la hispana kino ekde siaj unuaj aperoj en *Las verdes praderas*, de José Luis Garci, *Arrebato*, de Iván Zulueta, kaj *Laberinto de pasiones*, de Pedro Almodóvar. Inter plej elstaraj filmoj menciindas *Un lugar en el mundo* kaj *Martín (Hache)*, ambaŭ de Adolfo Aristarain, kaj ŝia protagonista rolo en *Todo sobre mi madre*, ankaŭ de Almodóvar; kun ambaŭ reĝisoroj ŝi atingis Goja-premiojn al la plej bona aktorino.

En televido ŝi protagonistis televidajn seriojn *Por amor*, *Nueve lunas*, *Epitafios*, kun Julio Chávez kaj Leonardo Sbaraglia, kaj *Tratame bien*, denove kun Chávez. Krom kinon kaj televidon, ŝi faris ankaŭ teatron kaj en Argentina kaj en Hispanio. De 2013 ĝis 2014 ŝi ludis per teatraĵo de Philippe Blasband *Una relación pornográfica*, kun Darío Grandinetti.

Ŝi ricevis la Ormedalon de la Kinakademio de Hispanio en 2022, reprezentante latinamerikajn geaktorojn.

## Filmoj 
* *No toquen a la nena* (1976)
* *Crecer de golpe* (1977)
* *Arrebato* (1979)
* *Las verdes praderas* (1979)
* *La familia, bien, gracias* (1979)
* *Pepi, Luci, Bom y otras chicas del montón* (1980)
* *Pepe, no me des tormento* (1981)
* *Laberinto de pasiones* (1982)
* *Entre tinieblas* (1983)
* *¿Qué he hecho yo para merecer esto?* (1984)
* *El jardín secreto* (1984)
* *Los amores de Kafka* (1988)
* *Yo, la peor de todas* (1990)
* *Vivir mata* (1991)
* *Un lugar en el mundo* (1991)
* *Martín (Hache)* (1997)
* *Cenizas del paraíso* (1997)
* *Todo sobre mi madre* (1999)
* *Segunda piel* (2000)
* *Una noche con Sabrina Love* (2000)
* *Antigua vida mía* (2000)
* *Vidas privadas* (2001)
* *Kamchatka* (2002)
* *Deseo* (2002)
* *La hija del caníbal* (2003)
* *Otros días vendrán* (2005)
* *Sofacama* (2006)
* *El nido vacío* (2008)
* *Matrimonio* (2012)
* *Los amantes pasajeros* (2013)
* *Horas* (2016)
* *Migas de pan* (2016)
* *El ángel* (2018)
* *Dolor y gloria* (2019)
* *Crímenes de familia* (2020)
* *Hasta el cielo ida y vuelta* (2020)
* *El prófugo* (2021)

### En televido 
* *Atreverse* (1990-1991)
* *Amores 92* (1992)
* *Nueve lunas* (1994-1995)
* *Epitafio*s (2004-2009)
* *Mujeres asesinas* (2005)
* *Amas de casa desesperadas* (2006)
* *Tratame bien* (2009)
* *El elegido* (2011)
* *El pacto* (2011)
* *En terapia* (2014)
* *Historia de un clan* (2015)
* *Supermax* (2017)
* *El embarcadero* (2019)
* *Los internacionales* (2020)

## En teatro 
* ¡Disparatos en Varieté! (2006)
* Días contados (2006-2007)
* Amor, dolor y qué me pongo (2010)
* Una relación pornográfica (2013-2014)

## Referencoj 
* 

Kategorio:Argentinaj aktoroj
Kategorio:Argentinaj judoj